ประกาศคณะกรรมการประจำกรุงเทพมหานครเรื่องกำหนดสถานที่ตั้งวินและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครพ.ศ. ๒๕๖๑[๑] ตามที่ได้มีประกาศคณะกรรมการประจำกรุงเทพมหานคร เรื่องกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครพ.ศ. ๒๕๕๙ ลงวันที่ ๒๗ มิถุนายน ๒๕๕๙ ไว้แล้ว นั้นโดยที่เป็นการสมควรปรับปรุงหลักเกณฑ์การกำหนดสถานที่รอรับคนโดยสารและการออกหนังสือรับรองการใช้รถจักรยานยนต์สาธารณะในเขตกรุงเทพมหานครให้เหมาะสมยิ่งขึ้นอาศัยอำนาจตามความในข้อ ๖ แห่งกฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะพ.ศ. ๒๕๕๖ ประกอบกับมติคณะกรรมการประจำกรุงเทพมหานครในการประชุม ครั้งที่ ๑/๒๕๖๑เมื่อวันที่ ๑๒ มิถุนายน ๒๕๖๑ คณะกรรมการประจำกรุงเทพมหานครออกประกาศกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครไว้ดังต่อไปนี้ข้อ ๑ ให้ยกเลิกประกาศคณะกรรมการประจำกรุงเทพมหานครเรื่องกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครพ.ศ. ๒๕๕๙ ลงวันที่ ๒๗ มิถุนายน พ.ศ. ๒๕๕๙ข้อ ๒ ในประกาศนี้วิน หมายความว่าสถานที่รอรับคนโดยสารที่คณะอนุกรรมการประจำกรุงเทพมหานครกำหนดให้ใช้เป็นที่รอรับคนโดยสารข้อ ๓ ให้คณะอนุกรรมการประจำกรุงเทพมหานครมีอำนาจพิจารณากำหนดสถานที่ตั้งวินตามความเหมาะสมภายใต้กฎหมายและระเบียบที่เกี่ยวข้องโดยคำนึงถึงความจำเป็นต้องมีการใช้บริการรถจักรยานยนต์สาธารณะการขนส่งสาธารณะรูปแบบอื่นใกล้เคียง ความเป็นระเบียบเรียบร้อยและความปลอดภัยของคนเดินเท้าและผู้ใช้ทางเป็นสำคัญกรณีตั้งอยู่ในพื้นที่ส่วนบุคคลต้องได้รับความยินยอมจากผู้มีกรรมสิทธิ์หรือผู้มีสิทธิใช้พื้นที่นั้นโดยทำเป็นหนังสือยินยอมให้ใช้พื้นที่ในกรณีการขอจัดตั้งสถานที่ตั้งวินใหม่ใกล้เคียงกับวินที่มีอยู่เดิมให้คณะอนุกรรมการประจำกรุงเทพมหานครพิจารณาตามความจำเป็นเพื่อให้เพียงพอกับปริมาณความต้องการของประชาชนผู้ใช้บริการและให้คำนึงถึงความสงบเรียบร้อยโดยให้มีระยะห่างจากสถานที่ตั้งวินเดิมตามความเหมาะสมด้วยข้อ ๔ ในการกำหนดสถานที่ตั้งวินให้คณะอนุกรรมการประจำกรุงเทพมหานครมีอำนาจกำหนดจำนวนผู้ขับรถที่เหมาะสมในแต่ละสถานที่ตั้งวินโดยคำนึงถึงปริมาณความต้องการของประชาชนผู้ใช้บริการสภาพพื้นที่ซึ่งเป็นที่ตั้งวินข้อ ๕ เพื่อประโยชน์ในการจัดระเบียบรถจักรยานยนต์สาธารณะและเพื่อให้มีการควบคุมดูแลผู้ขับรถจักรยานยนต์สาธารณะที่เป็นสมาชิกภายในวินให้ผู้ขับรถจักรยานยนต์สาธารณะแต่ละวินคัดเลือกผู้ขับรถจักรยานยนต์สาธารณะในวินจำนวนอย่างน้อย๓ คน หรือไม่น้อยกว่ากึ่งหนึ่งของสมาชิกเป็นผู้แทนในการยื่นขอรับรองการจัดตั้งสถานที่ตั้งวินและหนังสือรับรองการใช้รถจักรยานยนต์สาธารณะหรือประสานงานกับคณะอนุกรรมการประจำกรุงเทพมหานคร โดยให้แจ้งรายชื่อพร้อมที่อยู่หมายเลขโทรศัพท์ที่ติดต่อของผู้แทนวิน ซึ่งจะดำเนินการเพียงคนใดคนหนึ่งหรือจะร่วมกันดำเนินการทั้งหมดก็ได้ต่อคณะอนุกรรมการประจำกรุงเทพมหานครผู้แทนวินตามวรรคหนึ่ง สามารถเปลี่ยนแปลงได้โดยมีสมาชิกในวินจำนวนไม่น้อยกว่ากึ่งหนึ่งลงชื่อรับรองและแจ้งต่อคณะอนุกรรมการประจำกรุงเทพมหานครข้อ ๖ การขอจัดตั้งสถานที่ตั้งวินใหม่และขอหนังสือรับรองการใช้รถจักรยานยนต์สาธารณะให้ยื่นต่อคณะอนุกรรมการประจำกรุงเทพมหานครณ สำนักงานเขตสังกัดกรุงเทพมหานครที่สถานที่ตั้งวินตั้งอยู่ตามแบบที่กำหนดไว้ท้ายประกาศพร้อมด้วยเอกสารดังต่อไปนี้(๑) แผนผังแสดงที่ตั้งสถานที่ตั้งวิน และแผนผังการจอดรถ(๒) รูปถ่ายบริเวณสถานที่ตั้งวิน และรูปถ่ายสถานที่จอดรถ(๓) หนังสือให้ความยินยอมให้ใช้พื้นที่ในกรณีเป็นพื้นที่ส่วนบุคคล(๔) บัญชีรายชื่อผู้ขับรถในสถานที่ตั้งวินพร้อมด้วยภาพถ่ายใบอนุญาตขับรถจักรยานยนต์สาธารณะที่ยังไม่สิ้นอายุ(๕) ภาพถ่ายใบคู่มือจดทะเบียนรถซึ่งผู้ขับขี่มีชื่อเป็นผู้ถือกรรมสิทธิ์หรือผู้ครอบครองในกรณีที่รถนั้นจดทะเบียนแล้วหรือหลักฐานการได้มาของรถที่มีชื่อผู้ขับรถเป็นผู้ซื้อหรือเช่าซื้อ เช่นใบเสร็จรับเงิน ใบกำกับภาษี สัญญาซื้อขาย สัญญาเช่าซื้อ หนังสือรับรองการเช่าซื้อเป็นต้น ในกรณีรถนั้นยังไม่ได้จดทะเบียน(๖) เส้นทางหรือท้องที่ในการรับจ้างบรรทุกคนโดยสารและอัตราค่าโดยสารข้อ ๗ การขอรับหนังสือรับรองการใช้รถจักรยานยนต์สาธารณะในวินที่จัดตั้งอยู่เดิมให้ยื่นความประสงค์ ณ สำนักงานเขต สังกัดกรุงเทพมหานคร ที่สถานที่ตั้งวินตั้งอยู่ตามแบบที่กำหนดท้ายประกาศพร้อมด้วยเอกสารดังต่อไปนี้(๑) การขอหนังสือรับรองการใช้รถจักรยานยนต์สาธารณะ(ก) ภาพถ่ายใบอนุญาตขับรถจักรยานยนต์สาธารณะที่ยังไม่สิ้นอายุ(ข)ภาพถ่ายใบคู่มือจดทะเบียนรถซึ่งผู้ขับขี่มีชื่อเป็นผู้ถือกรรมสิทธิ์หรือผู้ครอบครองในกรณีที่รถนั้นจดทะเบียนแล้ว หรือหลักฐานการได้มาของรถที่มีชื่อผู้ขับรถเป็นผู้ซื้อหรือเช่าซื้อ เช่น ใบเสร็จรับเงิน ใบกำกับภาษีสัญญาซื้อขาย สัญญาเช่าซื้อ หนังสือรับรองการเช่าซื้อ เป็นต้นในกรณีรถนั้นยังไม่ได้จดทะเบียน(๒) การขอหนังสือรับรองการใช้รถจักรยานยนต์สาธารณะเนื่องจากเปลี่ยนรถเพื่อทดแทนรถจักรยานยนต์สาธารณะคันเดิม(ก) ภาพถ่ายใบอนุญาตขับรถจักรยานยนต์สาธารณะที่ยังไม่สิ้นอายุ(ข)ภาพถ่ายใบคู่มือจดทะเบียนรถที่มีชื่อผู้ขับรถเป็นผู้ถือกรรมสิทธิ์หรือผู้ครอบครองในกรณีที่รถนั้นจดทะเบียนแล้ว หรือหลักฐานการได้มาของรถที่มีชื่อผู้ขับรถเป็นผู้ซื้อหรือเช่าซื้อ เช่น ใบเสร็จรับเงิน ใบกำกับภาษีสัญญาซื้อขาย สัญญาเช่าซื้อ หนังสือรับรองการเช่าซื้อ เป็นต้นในกรณีรถนั้นยังไม่ได้จดทะเบียน(ค)ภาพถ่ายใบคู่มือจดทะเบียนรถจักรยานยนต์สาธารณะคันเดิมที่แจ้งไม่ใช้รถตลอดไปไว้แล้วหรือที่จดทะเบียนเปลี่ยนประเภทเป็นรถจักรยานยนต์ส่วนบุคคลแล้วข้อ ๘ การออกหนังสือรับรองการใช้รถจักรยานยนต์สาธารณะให้คณะอนุกรรมการประจำกรุงเทพมหานครพิจารณาตามหลักเกณฑ์ดังต่อไปนี้(๑) กรณีเป็นการตั้งวินใหม่ผู้ขอหนังสือรับรองการใช้รถจักรยานยนต์สาธารณะต้องมีชื่ออยู่ในบัญชีรายชื่อผู้ขับรถที่ขอจัดตั้งสถานที่ตั้งวินนั้น(๒) ผู้ขับรถต้องมีใบอนุญาตขับรถจักรยานยนต์สาธารณะที่ยังไม่สิ้นอายุและต้องเป็นเจ้าของหรือผู้ครอบครองรถจักรยานยนต์ที่สามารถจดทะเบียนเป็นรถจักรยานยนต์สาธารณะได้ข้อ ๙ เมื่อคณะอนุกรรมการประจำกรุงเทพมหานครได้รับแจ้งความประสงค์ตามข้อ๖ หรือข้อ ๗ แล้วให้ดำเนินการ ดังต่อไปนี้(๑)การขอจัดตั้งวินใหม่และขอรับหนังสือรับรองการใช้รถจักรยานยนต์สาธารณะ(ก)ให้เลขานุการคณะอนุกรรมการประจำกรุงเทพมหานครตรวจสอบเอกสารและข้อมูลรายละเอียดเพื่อเสนอคณะอนุกรรมการประจำกรุงเทพมหานครพิจารณา(ข) ให้คณะอนุกรรมการประจำกรุงเทพมหานครพิจารณาตามหลักเกณฑ์ที่กำหนดไว้ในประกาศนี้โดยเมื่อพิจารณาและมีมติเห็นชอบให้จัดตั้งวินใหม่แล้วให้ดำเนินการดังนี้๑) จัดทำประกาศการจัดตั้งวินใหม่ พร้อมรายชื่อผู้ขับรถในวินติดแสดงไว้ ณ สถานที่ตั้งวินสำนักงานเขต สังกัดกรุงเทพมหานครที่เป็นท้องที่ตั้งวิน และสำนักงานขนส่งพื้นที่ที่วินอยู่ในความรับผิดชอบภายใน๗ วัน นับแต่วันที่มีมติ๒) เมื่อปรากฏว่าไม่มีผู้คัดค้านภายใน ๗ วันนับแต่วันที่ปิดประกาศให้คณะอนุกรรมการประจำกรุงเทพมหานครหรือผู้ได้รับมอบหมายออกหนังสือรับรองการจัดตั้งวินและออกหนังสือรับรองการใช้รถจักรยานยนต์สาธารณะ(ค) กรณีคณะอนุกรรมการประจำกรุงเทพมหานครมีมติไม่เห็นชอบให้จัดตั้งวินใหม่ หรือ มีผู้คัดค้านให้แจ้งผลการพิจารณาและเหตุผลให้ผู้ยื่นความประสงค์ทราบภายใน ๗ วัน(๒) การขอหนังสือรับรองการใช้รถจักรยานยนต์สาธารณะในวินที่จัดตั้งอยู่เดิมให้ดำเนินการตาม (๑)โดยเมื่อคณะอนุกรรมการประจำกรุงเทพมหานครพิจารณาและมีมติเห็นชอบให้เพิ่มจำนวนรถจักรยานยนต์สาธารณะในวินเดิมแล้วให้ดำเนินการดังนี้(ก) จัดทำประกาศรายชื่อผู้ขับรถติดแสดงไว้ ณ สถานที่ตั้งวินสำนักงานเขต สังกัดกรุงเทพมหานคร ที่เป็นท้องที่ตั้งวินและสำนักงานขนส่งพื้นที่ที่วินอยู่ในความรับผิดชอบภายใน ๗ วันนับแต่วันที่มีมติ(ข) เมื่อปรากฏว่าไม่มีผู้คัดค้านภายใน ๗ วันนับแต่วันที่ปิดประกาศให้คณะอนุกรรมการประจำกรุงเทพมหานครหรือผู้ได้รับมอบหมายออกหนังสือรับรองการใช้รถจักรยานยนต์สาธารณะ(ค)กรณีคณะอนุกรรมการประจำกรุงเทพมหานครมีมติไม่เห็นชอบให้เพิ่มจำนวนผู้ขับรถจักรยานยนต์สาธารณะในสถานที่ตั้งวินเดิมหรือมีผู้คัดค้าน ให้แจ้งผลการพิจารณาและเหตุผลให้ผู้ยื่นความประสงค์ทราบภายใน ๗วัน(๓) กรณีการขอหนังสือรับรองการใช้รถจักรยานยนต์สาธารณะเนื่องจากเปลี่ยนรถเพื่อทดแทนรถจักรยานยนต์สาธารณะคันเดิมให้คณะอนุกรรมการประจำกรุงเทพมหานครตรวจสอบเอกสารหากครบถ้วนถูกต้องให้คณะอนุกรรมการประจำกรุงเทพมหานครหรือผู้ได้รับมอบหมายออกหนังสือรับรองการใช้รถจักรยานยนต์สาธารณะตามแบบที่กำหนดไว้ท้ายประกาศและแจ้งผู้ยื่นความประสงค์ให้นำรถมาจดทะเบียนโดยให้หนังสือรับรองฉบับเดิมเป็นอันระงับไปกรณีมีผู้คัดค้านการจัดตั้งวินใหม่หรือการขอรับหนังสือรับรองการใช้รถจักรยานยนต์สาธารณะให้คณะอนุกรรมการประจำกรุงเทพมหานครพิจารณาทบทวนและวินิจฉัยโดยอาจยืนตามคำสั่งเดิมหรือกลับคำสั่งเดิมนั้นข้อ ๑๐ หนังสือรับรองการใช้รถจักรยานยนต์สาธารณะให้ออกได้คนละ๑ คัน โดยให้มีอายุ ๑๒๐ วันนับแต่วันที่ออกหนังสือรับรองและให้ถือว่าเป็นสิทธิเฉพาะตัวจะจำหน่าย จ่าย โอน หรือให้สิทธิตกทอดแก่ทายาทไม่ได้ผู้ได้รับหนังสือรับรองการใช้รถจักรยานยนต์สาธารณะ ต้องนำรถมาจดทะเบียนเป็นรถจักรยานยนต์สาธารณะให้แล้วเสร็จภายในอายุหนังสือรับรองกรณีหนังสือรับรองการใช้รถจักรยานยนต์สาธารณะหมดอายุต้องดำเนินการตามขั้นตอนที่กำหนดไว้ใหม่ในประกาศนี้ข้อ ๑๑ การย้ายสถานที่ตั้งวินให้นำหลักเกณฑ์วิธีการและเงื่อนไขที่กำหนดไว้ในกรณีการขอจัดตั้งวินใหม่และการขอหนังสือรับรองการใช้รถจักรยานยนต์สาธารณะตามประกาศนี้มาใช้บังคับโดยอนุโลมข้อ ๑๒ ผู้ได้รับหนังสือรับรองการใช้รถจักรยานยนต์สาธารณะที่ได้นำรถไปจดทะเบียนเป็นรถจักรยานยนต์สาธารณะแล้วต้องปฏิบัติตามเงื่อนไขดังต่อไปนี้(๑) ไม่ให้บุคคลอื่นเช่า ซื้อ หรือดำเนินการอื่นใดเพื่อให้ผู้อื่นขับรถจักรยานยนต์สาธารณะของตนเพื่อการรับจ้างหรือใช้เสื้อกั๊กหรือเสื้อคลุมที่มีหมายเลขประจำตัวของตนในการรับจ้าง(๒)ขับรถจักรยานยนต์สาธารณะของตนเพื่อการรับจ้างติดต่อกันเป็นเวลาไม่น้อยกว่า ๖ เดือนในรอบระยะเวลา ๑ ปี(๓) ไม่นำรถจักรยานยนต์สาธารณะของตนไปรับจ้างในสถานที่ตั้งวินอื่นที่ตนเองไม่มีชื่ออยู่ในบัญชีรายชื่อผู้ขับรถและท้องที่ในการรับจ้างคนโดยสารอื่นที่ไม่ได้รับอนุญาตข้อ ๑๓ ให้คณะอนุกรรมการประจำกรุงเทพมหานครในเขตพื้นที่ความรับผิดชอบถอดชื่อผู้ได้รับหนังสือรับรองการใช้รถจักรยานยนต์สาธารณะหรือผู้ขับรถจักรยานยนต์สาธารณะออกจากบัญชีรายชื่อในสถานที่ตั้งวินที่ผู้นั้นขับรถอยู่เมื่อปรากฏว่าบุคคลนั้นฝ่าฝืนหรือไม่ปฏิบัติตามเงื่อนไขในข้อ ๑๒หรือมีเหตุอย่างใดอย่างหนึ่ง ดังต่อไปนี้(๑) ขาดคุณสมบัติหรือมีลักษณะต้องห้ามในการขอรับใบอนุญาตขับรถจักรยานยนต์สาธารณะ(๒) เลิกประกอบการอาชีพขับรถจักรยานยนต์สาธารณะ(๓) ทะเบียนรถจักรยานยนต์สาธารณะเป็นอันระงับ(๔) ประพฤติตนไม่เหมาะสม เช่นเสพสุราหรือเล่นการพนันบริเวณสถานที่ตั้งวิน หรือมีผู้ขับรถจักรยานยนต์สาธารณะตามที่ปรากฏในบัญชีรายชื่อของวินนั้นจำนวนไม่น้อยกว่ากึ่งหนึ่งร้องขอต่อคณะอนุกรรมการประจำกรุงเทพมหานคร(๕)เสียชีวิตหรือทุพพลภาพจนไม่สามารถประกอบอาชีพขับรถจักรยานยนต์สาธารณะได้ข้อ ๑๔ ให้ผู้แทนของผู้ขับรถจักรยานยนต์สาธารณะที่ได้รับการคัดเลือกตามข้อ๕ มีหน้าที่ดังนี้(๑) จัดทำป้ายบอกชื่อสถานที่ตั้งวินและแสดงอัตราค่าจ้างบรรทุกคนโดยสาร ณ สถานที่ตั้งวินตามแบบที่กำหนด(๒)ควบคุมดูแลผู้ขับรถจักรยานยนต์สาธารณะที่เป็นสมาชิกในวินให้ปฏิบัติตามเงื่อนไขที่คณะกรรมการประจำประจำกรุงเทพมหานครและคณะอนุกรรมการประจำกรุงเทพมหานครกำหนด(๓)ควบคุมดูแลผู้ขับรถจักรยานยนต์สาธารณะที่เป็นสมาชิกในวินให้ปฏิบัติตามกฎหมายอย่างเคร่งครัดเช่น ไม่ให้ผู้อื่นนำรถจักรยานยนต์สาธารณะไปใช้รับจ้างบรรทุกคนโดยสารไม่นำรถไปรับจ้างบรรทุกคนโดยสารที่วินอื่นโดยไม่ได้แจ้งต่อคณะอนุกรรมการประจำกรุงเทพมหานครไม่นำรถจักรยานยนต์ส่วนบุคคลมาใช้บรรทุกคนโดยสารใช้เสื้อกั๊กหรือเสื้อคลุมตามแบบที่กำหนด(๔) ควบคุมดูแลไม่ให้ผู้ซึ่งมิใช่สมาชิกในวินมารับจ้างบรรทุกคนโดยสาร(๕)ไม่ยินยอมให้ผู้อื่นใช้เสื้อกั๊กหรือเสื้อคลุมของตนหรือจัดทำเสื้อกั๊กหรือเสื้อคลุมซ้ำ หรือไม่มีสิทธิ(๖)ย้ายสถานที่ตั้งวินโดยไม่ได้รับอนุญาตจากคณะอนุกรรมการประจำกรุงเทพมหานครกรณีมีการฝ่าฝืนหรือไม่ปฏิบัติตามความในวรรคหนึ่งให้คณะอนุกรรมการประจำกรุงเทพมหานครมีอำนาจพิจารณายกเลิกหนังสือรับรองการจัดตั้งวินและถอดชื่อของผู้แทนของผู้ขับรถจักรยานยนต์สาธารณะและผู้ขับรถจักรยานยนต์สาธารณะที่เป็นสมาชิกของวินที่มีส่วนเกี่ยวข้องหรือรู้เห็นให้มีการฝ่าฝืนตามวรรคหนึ่งได้ข้อ ๑๕ ผู้ขับรถจักรยานยนต์สาธารณะซึ่งถูกถอดชื่อด้วยเหตุตามข้อ๑๒ (๑) และ (๓) ข้อ ๑๓ (๔) และข้อ ๑๔ห้ามมิให้คณะอนุกรรมการประจำกรุงเทพมหานครออกหนังสือรับรองการใช้รถจักรยานยนต์สาธารณะให้แก่บุคคลนั้นเป็นเวลาสามปีนับตั้งแต่วันถูกถอดชื่อประกาศ ณ วันที่ ๒๘ มิถุนายน พ.ศ. ๒๕๖๑สนิท พรหมวงษ์อธิบดีกรมการขนส่งทางบกประธานกรรมการประจำกรุงเทพมหานคร[เอกสารแนบท้าย]๑. แบบแจ้งความประสงค์ขอจัดตั้งวินใหม่และขอหนังสือรับรองการใช้รถจักรยานยนต์สาธารณะ๒. แบบแจ้งความประสงค์ขอหนังสือรับรองการใช้รถจักรยานยนต์สาธารณะในวินที่จัดตั้งอยู่เดิม๓. แบบแจ้งความประสงค์ขอหนังสือรับรองการใช้รถจักรยานยนต์สาธารณะกรณีเปลี่ยนรถเพื่อทดแทนรถจักรยานยนต์สาธารณะคันเดิมที่จดทะเบียนไว้แล้ว๔. หนังสือรับรองการใช้รถจักรยานยนต์สาธารณะ๕. ตัวอย่างป้ายกำหนดค่าโดยสารรถจักรยานยนต์สาธารณะ(ดูข้อมูลจากภาพกฎหมาย)พรวิภา/จัดทำ๒ ตุลาคม๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๖๖ ง/หน้า ๑๘/๑๓ กรกฎาคม ๒๕๖๑